Det er ikke altid lige spændende, det der bliver fundet. - 99,99 procent af tilfældene er det jo kapsler, sølvpapir og gammelt jern, siger Claus Møller, der er fritidsarkæolog. Alligevel vælter fortidsfundene frem af den nordjyske muld i disse år, fordi mange har opdaget, hvor spændende det er at jagte fortidsminder med en metaldetektor. - Det er ligesom at være ude at fiske. Man aner ikke, hvad man får på krogen, før man hiver det op, siger Claus Møller, der er fritidsarkæolog. I efterårsferien har Vendsyssel Historiske Museum arrangeret skattejagt i museumshaven - med fundgaranti. - Man kan se, om man kan få nogle spændende ting, og man får en overraskelse, hvis man finder noget, siger Melanie Bast Sørensen, der er skattejæger fra Hirtshals. Og selvom man et er rutineret skattejæger, er det hårdt arbejde at finde levn fra fortiden. - Vi skal gå mange kilometer for at finde et enkelt godt fund, siger Claus Møller.

Referat:
I efterårsferien har Vendsyssel Historiske Museum arrangeret skattejagt i museumshaven - med fundgaranti.